
Riigieelarvest eraldatud raha kasutamine
1. Asjaolud ja menetluse käik 
Vabariigi Valitsuse 21.02.2008.a korralduse nr 93 „Avalikult kasutatavate kohalike teede hoiuks eraldatud raha jaotuse kinnitamine omavalitsusüksuste lõikes 2008. aastal” alusel eraldati Narva linnale riigieelarvest 9 190,7 tuh. krooni avalikult kasutatavate kohalike teede hoiuks. 
Narva Linnavolikogu 06.03.2008.a määrusega nr 11 „Narva linna 2008. aasta eelarve muutmine (I lisaeelarve)” lubati Narva Linnavalitsusel jaotada riigieelarvest Narva linnale teede remondiks eraldatud rahalistest vahenditest 8 190,7 tuh. krooni objektide lõikes.
Narva Linnavalitsus on jaotanud avalikult kasutatavate linna teede ja tänavate remondiks rahalisi vahendeid objektide lõikes kogusummas 8 190,7 tuh. krooni. Arvestades teetööde käigus faktiliselt teostatud ja Linnavara- ja Majandusameti poolt vastu võetud tööde mahtude vähenemist, on 14.11.2008.a seisuga kasutamata rahalisi vahendeid kogusummas 41,8 tuh. krooni:
· Narva Linnavalitsuse 27.08.2008.a korraldusega nr 1047-k (muudetud 18.09.2008.a korraldusega nr 1140-k) Narva-Jõesuu teetööde katteks eraldatud vahenditest summas 591,6 tuh. krooni on sihtotstarbeliselt kulutatud 580,4 tuh. krooni (jääk 11,2 tuh. krooni);
· Narva Linnavalitsuse 27.08.2008.a korraldusega nr 1047-k (muudetud 18.09.2008.a  korraldusega nr 1140-k) korteriühistute Kreenholmi tn 42, Kreenholmi tn 28, Mõisa tn 12 territooriumidel asuvate kvartalisiseste teede remonttööde katteks eraldatud vahenditest summas 268,4 tuh. krooni on sihtotstarbeliselt kulutatud 257,8 tuh. krooni (jääk 10,6 tuh. krooni);
· Narva Linnavalitsuse 10.09.2008.a korraldusega nr 1130-k Kulgu tänava teetööde katteks eraldatud vahenditest summas 554,5 tuh. krooni on sihtotstarbeliselt kulutatud 534,5 tuh. krooni (jääk 20,0 tuh. krooni).

Juhindudes ülaltoodust taotleb Linnavara- ja Majandusamet Narva Linnavalitsuselt luba kasutada riigieelarvest avalikult kasutatavate kohalike teede hoiuks eraldatud ning Narva Linnavalitsuse poolt jaotatud, kuid kasutamata jäänud, rahalisi vahendeid summas 41,8 tuh. krooni Energia tänava teetööde kulude katteks.

2. Õiguslikud alused

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 06.03.2008.a määruse nr 11 „Narva linna 2008. aasta eelarve muutmine (I lisaeelarve)” punkti 1.4. alusel lubati Narva Linnavalitsusel jaotada teede remondiks riigieelarvest eraldatud raha objektide lõikes. 

3. Otsus

Lubada Narva Linnavalitsuse Linnavara- ja Majandusametil kasutada riigieelarvest avalikult kasutatavate kohalike teede hoiuks eraldatud kasutamata jäänud rahalisi vahendeid summas 41,8 tuh. krooni Energia tänava teetööde kulude katteks.
4. Rakendussätted 

4.1. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavaks tegemisest.

4.2. Korraldus jõustub seadusega sätestatud korras.

